OpenLLM-France/wikimedia huggingface dataset:
# Rhizobium leguminosarum

Rhizobium leguminosarum és una de les espècies de bacteris que fa la fixació del nitrogen atmosfèric a través de l'associació simbiòtica en les arrels de diverses espècies de plantes lleguminoses, en concret R. leguminosarum infecta les arrels de pèsols, trèvols i fesols.
L'espècie Rhizobium leguminosarum està subdividida en tres biovars segons la presència de plasmidis diferents: R. leguminosarum biovar viciae, R. leguminosarum biovar trifolii i R. leguminosarum biovar phaseoli.
En les espècies de Rhizobium, la majoria dels gens que controlen la nodulació, especificitat amb els hostes, i la fixació del nitrogen estan localitzats en grans plasmidis transferibles anomenats plasmidis sym. En el cas de Rhizobium leguminosarum aquests plasmids es poden perdre de manera espontània freqüentment i també poden experimentar rearranjaments que resulten en la pèrdua de la seva capacitat simbiòtica.

## Referències

* ↑ http://ijs.sgmjournals.org/content/43/2/374.full.pdf%5BEnllaç+no+actiu%5D
# Telia Company

Telia Company AB és una empresa multinacional sueca de telecomunicacions i operadora de telefonia mòbil present a Suècia, Finlàndia, Noruega, Estònia, Letònia i Lituània. Telia també té la propietat de TV4 Media, que inclou TV4 a Suècia, MTV Oy a Finlàndia i C More Entertainment després d'adquirir-los el 2019. L'empresa té la seu a Solna i les seves accions cotitzen a la Borsa d'Estocolm i a la Borsa de Hèlsinki.
L'empresa ha estat vinculada a escàndols de corrupció en els seus tractes amb els règims d'Uzbekistan i Azerbaidjan. L'escàndol de suborn de Telia en relació amb el règim d'Ilham Aliyev a l'Azerbaidjan ha estat descrit com "possiblement el suborn més gran de la història de Suècia".

## Referències

* ↑ Pollack, Ester; Allern, Sigurd; Kantola, Anu; Ørsten, Mark International Journal of Communication, 12, 2018, pàg. 13.
* ↑ (en anglès) , 15-07-2014.
* ↑ «Offshores Close to President Paid Nothing for State Share of Telecom - Corruptistan» (en anglès). OCCRP, 2015. Arxivat de l'original el 2024-01-02. [Consulta: 2 juny 2024].
# Andreas Suttner

Andreas Suttner (25 de setembre de 1876 – 5 de juliol de 1953) va ser un tirador austríac que va competir a començaments del segle xx.
El 1912 va prendre part en els Jocs Olímpics d'Estocolm, on disputà dues proves del programa d'esgrima. Guanyà la medalla de plata en la prova de sabre per equips, mentre en la de floret quedà eliminat en sèries.

## Referències

* ↑ «Andreas Suttner Olympic Results». sports-reference.com. Arxivat de l'original el 27 d'agost 2011. [Consulta: 9 agost 2016].
* ↑ Perfil
# Samuel de Bulgària

Samuel de Bulgària fou un dels emperadors de l'Imperi Búlgar, que va regnar des de 997 i fins al 6 octubre de 1014 després de la batalla de Clídion. Va ser precedit en el tron per Roman I, i va ser succeït per Gavril Radomir.

## Referències

* ↑ Holmes, Catherine. Basil II and the Governance of Empire (976-1025). Oxford University Press, 2005. ISBN 0199279683.
* ↑ «Samuel de Bulgària». Gran Enciclopèdia Catalana. Barcelona: Grup Enciclopèdia Catalana.
* ↑ Manuel Ortiz de la Vega. Los héroes y las grandezas de la tierra: (1855. 496 p.). Libreria de José Cuesta, 1855, p. 215–.
# Mazeu

Mazeu (en llatí Mazaeus, en grec antic Μαζαῖος) era un sàtrapa i militar persa.
Era sàtrapa de Cilícia cap a l'any 361 aC, el primer càrrec que se li coneix. Per algunes monedes trobades, se sap que poc després va ampliar els seus dominis cap a la zona coneguda com a Abar naharâ, "més enllà del riu", és a dir a l'oest de l'Eufrates, la zona que comprenia les actuals Síria, Líban i Israel. Va lluitar contra els fenicis de Sidó, que s'havien revoltat contra Artaxerxes III de Pèrsia amb l'ajuda del faraó Nectabeu II, que contava també amb la col·laboració de 4.000 mercenaris grecs sota el comandament de Mentor de Rodes.
Darios III de Pèrsia el va nomenar sàtrapa de Mesopotàmia. Sembla que era un personatge influent i important, ja que el rei el va prometre a la seva filla Barsina.

## Invasió d'Alexandre el Gran

L'any 334 aC, Alexandre el Gran va envair Àsia Menor, i va derrotar l'exèrcit persa a la batalla d'Issos l'any 333 aC. En aquest moment, Mazeu era sàtrapa de Babilònia, i no apareix el seu nom en cap referència d'aquesta guerra.
L'any 331 aC, Darios II el va enviar al front d'una petita força de cavalleria per vigilar els passos de l'Eufrates a la zona de Thapsacos. Mazeu va impedir que foren acabats els ponts que els macedonis estaven construint al riu però quan va arribar el gros de l'exèrcit macedoni es va retirar i es va reunir amb Darios. Apareix diverses vegades abans de la batalla de Gaugamela o d'Arbela, en la qual va dirigir la cavalleria contra Parmenió. Després de la derrota es va retirar a Babilònia i quan Alexandre es va acostar se li van rendir voluntàriament. Mazeu es va convertir en conseller d'Alexandre, que el va nomenar sàtrapa de Babilònia.
Mazeu va morir l'any 328 aC. Va deixar dos fills, Ardu-Bêl i Vidarna, que van acompanyar Alexandre en la seva marxa cap a l'est.

## Referències

* ↑ O'Brien, John Maxwell. Alexander the Great: the invisible enemy: a biography. Londres: Rouletge, 1994, p. 94-95. ISBN 9780415106177.
* ↑ «Mazaeus». Livius.org. [Consulta: 25 maig 2021].
# Copa del Generalíssim de futbol 1968-69

La Copa del Generalíssim de futbol 1968-69 va ser la 65ena edició de la Copa d'Espanya.

## Vuitens de final

4 i 11 de maig.
| Equip 1 | Global | Equip 2 | Anada | Tornada |
| Club Atlético de Madrid | 2-1 | Reial Madrid CF | 2-1 | 0-0 |
| RC Deportivo de La Coruña | 4-2 | UD Las Palmas | 2-1 | 2-1 |
| Elx CF | 2-1 | Pontevedra CF | 2-0 | 0-1 |
| RCD Espanyol | 2-5 | CD Málaga | 0-3 | 2-2 |
| Reial Societat | 5-4 | FC Barcelona | 5-1 | 0-3 |
| CE Sabadell | 3-3 | Granada CF | 3-0 | 0-3 |
| València CF | 3-2 | Córdoba CF | 2-0 | 1-2 |
| Reial Saragossa | 1-2 | Athletic Club | 1-1 | 0-1 |
* Desempat
| Equip 1 | Marcador | Equip 2 |
| CE Sabadell | 0-1 | Granada CF |

## Quarts de final

18 i 25 de maig.
| Equip 1 | Global | Equip 2 | Anada | Tornada |
| Club Atlético de Madrid | 2-3 | Reial Societat | 1-2 | 1-1 |
| RC Deportivo de La Coruña | 1-3 | Athletic Club | 0-0 | 1-3 |
| Granada CF | 3-2 | CD Málaga | 2-1 | 1-1 |
| València CF | 2-3 | Elx CF | 1-2 | 1-1 |

## Semifinals

1 i 7 de juny.
| Equip 1 | Global | Equip 2 | Anada | Tornada |
| Elx CF | 4-4 | Reial Societat | 3-0 | 1-4 |
| Granada CF | 1-3 | Athletic Club | 1-1 | 0-2 |
* Desempat
| Equip 1 | Marcador | Equip 2 |
| Elx CF | 2-0 | Reial Societat |

## Final

| Athletic Club | 1 - 0 | Elx CF |
| Arieta 82' | | |

## Campió

* Campions de la Copa d'Espanya 1969
* Athletic Club 21è títol

## Referències

* ↑ «Spain - List of Cup Finals». The Rec.Sport.Soccer Statistics Foundation. [Consulta: 9 juny 2015].
* ↑ «Spain - Cup 1969». The Rec.Sport.Soccer Statistics Foundation. [Consulta: 9 juny 2015].
* ↑ (castellà) Copa de 1969 a linguasport.com
# Estadi d'Ondarreta

L'Estadi d'Ondarreta era un recinte esportiu dedicat al futbol de la ciutat de Sant Sebastià, situat al costat de la Platja d'Ondarreta.
Es va inaugurar el 1906, en partit del San Sebastián Recreation Club. Fou el camp de futbol de la Reial Societat entre 1909 i 1913, quan fou reemplaçat per l'Estadi d'Atotxa. Fou la seu de la final de la Copa del Rei de 1910.

## Referències

* ↑ «Real Sociedad de Fútbol, S.A.D. :: La Futbolteca. La enciclopedia del fútbol español». lafutbolteca.com.
* ↑ «Spain - Cup 1910». The Rec.Sport.Soccer Statistics Foundation. [Consulta: 9 juny 2015].
* ↑ (castellà) Copa de 1910 a linguasport.com
# Agustín Eizaguirre Ostolaza

Agustín Eizaguirre Ostolaza (Zarautz, 7 d'octubre de 1897 - Sant Sebastià, 28 de novembre de 1961) fou un futbolista espanyol de les dècades de 1910 i 1920.
Amb la selecció espanyola guanyà la medalla d'argent als Jocs Olímpics de 1920, on va ser suplent de Ricard Zamora, tot i que mai va arribar a debutar. A nivell de clubs, defensà els colors de la Reial Societat.
Era pare del també futbolista Ignacio Eizaguirre Arregui.

## Referències

* ↑ Agustín Eizaguirre Ostolaza a BDFutbol
* ↑ El Mundo Deportivo (29-11-1961): Ha fallecido Agustín Eizaguirre, olímpico en Amberes
# Pablo Hervías Ruiz

Pablo Hervías Ruiz (nascut el 8 de març de 1993 a Logronyo, La Rioja) és un futbolista professional espanyol. Juga com a migcampista i el seu actual equip és el CF Rayo Majadahonda.

## Trajectòria

El 19 d'abril de 2014 va debutar amb el primer equip de la Reial Societat en partit de la Primera Divisió de la Lliga Espanyola.
Al maig de 2015 va ser cedit al CA Osasuna per disputar les últimes sis jornades de Lliga en Segona Divisió. En el seu debut amb el conjunt vermell, davant el Club Deportivo Mirandés a El Sadar, va marcar un gol.
Durant dues temporades va actuar com a cedit a l'Osasuna i Real Oviedo a la Lliga Adelante.
L'agost de 2016, l'extrem vinculat contractualment a la Reial Societat fins a 2018, es compromet a préstec per un curs amb l'Elx CF.
L'estiu de 2017 arriba cedit al Real Valladolid després d'haver fitxat per l'Eibar.
El 23 de gener de 2019 va tornar cedit al Reial Valladolid després de no comptar per l'Eibar. En aconseguir l'ascens el Reial Valladolid estava obligat a comprar-lo per 1 milió d'€. Va marcar el seu primer gol en la competició el 15 de setembre, en un empat 1–1 a casa amb l'Osasuna.
El 12 d'agost de 2022, Hervías va signar contracte amb el Màlaga CF de segona divisió, per un any.

## Vida personal

El pare d'Hervías, Eloy, va jugar a futbol al CD Logroñés i també va actuar com a àrbitre. El seu germà, Rubén, va competir a les divisions inferiors del futbol espanyol.

## Referències

* ↑ «El Pucela elige a Hervías y Hervías elige al Pucela», 12-07-2017. [Consulta: 19 agost 2018].
* ↑ «SD Eibar ficha a Pablo Hervías como jugador fidelizado», 05-07-2017. [Consulta: 19 agost 2018].
* ↑ «1–1. Valladolid y Osasuna firman tablas» (en castellà). Mundo Deportivo, 15-09-2019 [Consulta: 15 setembre 2019].
* ↑ «Pablo Hervías reinforces the Malaguista wing». Málaga CF, 12-08-2022. [Consulta: 14 agost 2022].
* ↑ Un riojano en la final de la Eurocopa sub'17 (A Riojan in the final of the Under-17 European Championship); La Rioja, 30 maig 2010 (en castellà)

## Enllaços externs

* Estadístiques del jugador a Whoscored.com (anglès)
* Perfil i estadístiques a us.soccerway(anglès)
# John Romita Jr.

John Salvatore Romita, congut professionalment com John Romita Jr. (Nova York 17 d'agost de 1956), fill del dibuixant de còmics de l'edat de plata del còmic John Romita Sr. és un dibuixant de còmics dels estats units, conegut per la seva extensa obra per Marvel Comics entre la dècada de 1970 i la dècada de 2010, participant en sèries com Iron Man, The Amazing Spider-man i Uncanny X-Men.

## Referències

* ↑ Booker, M. Keith. Comics through Time: A History of Icons, Idols, and Ideas [4 volumes: A History of Icons, Idols, and Ideas] (en anglès). ABC-CLIO, 2014, p. 1206. ISBN 0313397511.
# Carmelo Amas Méndez

Carmelo Amas Méndez (Zumaia, Guipúscoa, 3 d'agost de 1943), va ser un conegut jugador basc de futbol.

## Trajectòria

Va ser format al juvenil de l'Añorga, fins que la temporada 1961-1962, va fitxar pel filal de la Reial Societat, el Sanse CF. L'any següent va debutar amb el primer equip on hi va romandre tres temporades, totes a Segona divisió. L'agost de 1965 va fitxar pel RCD Espanyol, on hi va estar set temporades, i en el qual va integrar la davantera d'«Els 5 dofins», junt amb Marcial Pina, Cayetano Re, Rodilla i José María.
L'any 1972, en acabar el seu contracte amb l'Espanyol va fitxar pel seu club d'origen, la Reial Societat, on s'hi va estar 4 temporades més.

## Enllaços externs

* Carmelo Amas Méndez a BDFutbol
# Mikel Iribas Allende

Mikel Iribas Allende (nascut el 13 d'abril de 1988) és un exfutbolista professional basc que jugava com a defensa o migcampista.

## Carrera de club

Nascut a Sant Sebastià, Gipuzkoa, Iribas es va formar al planter de la Reial Societat, i va jugar una temporada amb l'equip B, a Segona Divisió B. L'agost de 2008, va passar a jugar a la Tercera Divisió en signar un contracte amb el CD Mirandés, amb el qual va fer una bona temporada, amb dos gols en 30 partits i jugant la promoció.
Un altre cop com a titular, Iribas va contribuir a un altre ascens la temporada 2011–12, amb dos gols més en 1,868 minuts de joc. El 17 d'agost de 2012, tant ell i com l'equip van debutar a Segona divisió, en una derrota per 0–1 contra la SD Huesca. Ell va marcar el seu primer gol en la competició el 3 de novembre, ajudant a una victòria per 3–0 a casa sobre el Barcelona de FC B.
Iribas va signar contracte amb l'AD Alcorcón també de segona a finals de juny de 2013. Va deixar el club el juny 2016, i va retornar a la Segona B amb CF Fuenlabrada.
El 6 de juliol de 2019, després de marcar dues vegades de 31 partits durant la campanya (els play-offs inclosos), i el club va aconseguir promocionar a segona per primer cop en la seva història, i Iribas amb 31 anys va renovar el seu contracte per un any més.

## Referències

* ↑ «Jugadores relevantes» (en spanish). Antiguoko KE. [Consulta: 25 juliol 2017].
* ↑ Iribas ya es jugador rojillo mientras el club busca un delantero (Iribas is a rojillo as the club looks for a forward); El Correo, 29 agost 2008 (en castellà)
* ↑ El Huesca amarga el estreno del Mirandés (Huesca bitters Mirandés debut); Marca, 17 agost 2012 (en castellà)
* ↑ Anduva festeja su primer triunfo en Segunda (Anduva celebrates first Segunda win); Marca, 3 novembre 2012 (en castellà)
* ↑ Mikel Iribas se convierte en el primer fichaje del nuevo Alcorcón (Mikel Iribas becomes first signing of new Alcorcón); Marca, 28 juny 2013 (en castellà)
* ↑ «Mikel Iribas, sangre donostiarra para el C.F. Fuenlabrada» (en castellà). Fuenlabrada Noticias, 28-06-2016. [Consulta: 6 juliol 2019].
* ↑ «El CF Fuenlabrada extiende el contrato de Mikel Iribas por una temporada más con opción a otra» (en castellà). CF Fuenlabrada, 06-07-2019. Arxivat de l'original el 6 de juliol 2019. [Consulta: 6 juliol 2019].

## Enllaços externs

* Mikel Iribas Allende a BDFutbol
* Mikel Iribas Allende, Fitxa a Soccerway
# Ignacio Pérez Santamaría

Ignacio Pérez Santamaría, conegut futbolísticament com a Nacho (nascut el 24 de juny de 1980 a Màlaga), és un exfutbolista professional andalús que jugava com a migcampista o com a lateral esquerre.
Va participar en 220 partits de La Liga durant nou temporades, amb un total de 13 gols per al Màlaga (dues etapes), Llevant UE, Getafe CF i Reial Betis. Va sumar 124 partits i tres gols a la Segona Divisió.

## Carrera de club

Producte del juvenil del Màlaga CF, Nacho va néixer a Màlaga i va debutar amb el primer equip el 23 de febrer de 2003 en un empat a casa per 1-1 a la Lliga contra el RC Celta de Vigo. Va jugar quatre temporades amb els andalusos, amb una cessió al Llevant UE a la mateixa lliga entremig.
El juliol del 2006, després del descens del Màlaga de la màxima divisió, Nacho va fitxar amb el Getafe CF de Madrid. Poc utilitzat durant la seva segona temporada, seria cedit el gener de 2008 a la Reial Societat, ja que els bascos finalment no van poder tornar a pujar des de Segona Divisió, amb el jugador participant en 16 partits, 13 com a titular.
Nacho va tornar a ser cedit per a la campanya 2008-09, reincorporant-se al seu antic equip Màlaga. Utilitzat principalment com a substitut, va marcar el seu primer gol en el seu segon període en la victòria fora de casa per 3-1 sobre el Real Valladolid el 22 de febrer de 2009, ajudant-los a acabar en vuitè lloc, immediatament després de l'ascens.
El 28 d'agost de 2009, Nacho es va traslladar al Reial Betis de la segona categoria amb un contracte de tres anys. Durant la major part del seu període va ser utilitzat com a lateral esquerre atacant i va jugar 34 partits en el seu segon any, ja que els verdiblancs van tornar a la màxima divisió després de dos anys.

## Vida personal

El pare i l'oncle de Nacho, respectivament, José Ignacio i Juan Carlos, també van jugar al Màlaga. El seu germà Perico va jugar amb el filial del club.

## Referències

* ↑ (en castellà) , 24-02-2003.
* ↑ «El Málaga obtiene la cesión de Nacho Pérez» (en castellà). , 10-07-2008.
* ↑ «Valladolid 1–3 Málaga». ESPN Soccernet, 22-02-2009. Arxivat de l'original el 2 de gener 2013. [Consulta: 8 juliol 2012].
* ↑ «Nacho ya es nuevo futbolista del Real Betis» (en castellà). Real Betis, 28-08-2009. Arxivat de l'original el 1 setembre 2009. [Consulta: 29 agost 2009].
* ↑ Román, Ramón. «El lateral izquierdo, el único puesto sin sustituto» (en castellà). Al Final de La Palmera, 20-05-2012. [Consulta: 12 desembre 2012].
* ↑ (en castellà) , 04-05-2011.
* ↑ «Nacho, contra su familia» (en castellà). Al Final de La Palmera, 29-09-2012. [Consulta: 12 desembre 2012].

## Enllaços externs

* Ignacio Pérez Santamaría a BDFutbol
* Ignacio Pérez Santamaría Fitxa com a entrenador a BDFutbol
* Betisweb stats and bio (en castellà)
* Ignacio Pérez Santamaría, Fitxa a Soccerway
# David Moyes

David William Moyes /mɔɪz/ (Bearsden, East Dunbartonshire, Escòcia, 25 d'abril de 1963) és un exjugador i entrenador de futbol escocès.
Fou acomiadat pel Manchester United FC l'abril del 2014, menys de 10 mesos després d'estrenar-se com a successor de l'històric Sir Alex Ferguson. Anteriorment, va ser l'entrenador del Preston North End FC i de l'Everton FC, i abans havia jugat de defensa. Moyes fou elegit el 2003, el 2005 i el 2009 "entrenador de l'any" per l'Associació d'Entrenadors de la Lliga (Anglaterra), entitat de la qual és membre de la junta.
Just després de ser acomiadat pel Manchester United FC, David Moyes va emigrar a Espanya. Allà va ser l'entrenador de la Reial Societat F.C on només hi va estar una temporada. Després de quedar ausent durant la temporada 2015/16, va tornar a Anglaterra agafant el càrrec del Sunderland AFC. La seva etapa a Sunderland no va ser tan bona i fou acomiadat després del descens del Sunderland a la segona divisió anglesa (EFL Championship). Uns 4 mesos després, el West Ham United el fitxa per una temporada i mitja, però a l'estiu de 2018 el club va finalitzar el seu contracte per fitxar a Manuel Pellegrini. Un any i mig després, el club el va tornar a fitxar per la mala ratxa de derrotes que tenia Pellegrini. La temporada 2022/23 va guanyar la Lliga Europa Conferència de la UEFA, aconseguint així el primer trofeu del club en més de 40 anys.

## Palmarès
### De Jugador
#### Celtic FC

* 1 Lliga escocesa: 1981-82

#### Bristol City FC

* 1 Associate Members' Cup: 1985-86

#### Preston North End FC

* 1 Football League Third Division: 1995-96

### D'entrenador
#### Preston North End FC

* 1 Football League Second Division: 1999-2000

#### Manchester United FC

* 1 Community Shield: 2013

#### West Ham United FC

* 1 Lliga Europa Conferència de la UEFA: 2022-23

## Referències

* 1 2 3 The 1998–99 Official PFA Footballers Factfile. Harpenden: Queen Anne Press, 1998, p. 211. ISBN 978-1-85291-588-9.
* ↑ Ladyman, Ian. «David Moyes sacked: Manchester United manager told by Ed Woodward in Carrington meeting with Ryan Giggs to take over until end of season» (en anglès). Mail Online. Associated Newspapers, 17-09-2013. [Consulta: 22 abril 2014].
* ↑ «David Moyes: Manchester United manager sacked by club» (en anglès). BBC Sport (British Broadcasting Corporation), 22-04-2014 [Consulta: 22 abril 2014].

## Enllaços externs

* Dades estadístiques sobre David Moyes a soccerbase.com (anglès)
* League Managers Association - David Moyes Arxivat 2007-09-27 a Wayback Machine. (anglès)
* EvertonFC.com - David Moyes Arxivat 2014-04-14 a Wayback Machine. (anglès)
# José Luis González González

José Luis González González (Ponferrada, Província de Lleó, Castella i Lleó; 6 de setembre de 1974) és un exàrbitre de futbol i àrbitre de VAR de futbol espanyol de la Primera Divisió d'Espanya. Pertanyia al Comitè d'Àrbitres de Castella i Lleó.

## Trajectòria

José Luis González va començar en l'estament arbitral amb 13 anys a causa que l'equip on jugava, el Fuentesnuevas, es va dissoldre. El seu germà també és àrbitre i milita a Segona Divisió "B".
La temporada 2003/04 va estrenar categoria a Segona Divisió, i hi va romandre durant 6 temporades consecutives en les quals va arbitrar 127 partits. La temporada 2008/09 va arbitrar el partit de Segona Divisió entre la Reial Societat de Futbol i la Societat Esportiva Eibar que va resultar polèmic a causa de la greu lesió del jugador de la Real, Íñigo Díaz de Ceri, que li va suposar una fractura de terç mitjà de tíbia i peroné de cama dreta, i posteriorment va suspendre el partit en el temps addicional, en impactar-li una ampolla llançada des de la graderia a l'entrenador reialista Juan Manuel Lillo.
Aconsegueix l'ascens a Primera Divisió d'Espanya després d'haver estat el primer classificat en les llistes del Comitè Tècnic d'Àrbitres, en les quals també va ascendir el segon classificat Xavier Estrada Fernández. Va debutar a la Primera Divisió d'Espanya el 29 d'agost de 2009 en el partit Reial Saragossa contra el Club Esportiu Tenerife (1-0).
Va ser el pregoner de les festes de la Encina 2011 de Ponferrada.
Va dirigir el partit d'anada de la Supercopa d'Espanya de 2015 entre l'Athletic Club i el Futbol Club Barcelona (4-0).
Va dirigir el partit de la segona semifinal de la Supercopa d'Espanya el 9 de gener de 2020 entre el Futbol Club Barcelona i l'Atlètic de Madrid (2-3).
El 19 de juliol de 2020 va dirigir el seu últim partit Primera Divisió, entre el Sevilla Futbol Club i el València Club de Futbol (1-0). Retirant-se així de l'arbitratge de camp, ja que es va incorporar com a àrbitre assistent de video en la mateixa lliga.

## Temporades

| Categoria | País | Any | Partits |
| Tercera Divisió | Espanya | 1996-2000 | |
| Segona Divisió "B" | Espanya | 2000-2003 | 39 |
| Segona Divisió | Espanya | 2003-2009 | 127 |
| Primera Divisió | Espanya | 2009-2020 | 219 |

## Premis

* Trofeu Guruceta (1): 2006
* Xiulet d'or de Segona Divisió (1): 2008
* Trofeu Vicente Acebedo (2): 2009 i 2015

## Referències

* 1 2 Diario Sport. «Habrá dos árbitros catalanes en Primera», 1 de juliol de 2009.
* ↑ Diario Vasco. «José Luis González González estuvo a un paso de lograr el ascenso a Primera», 24 de gener de 2009. Arxivat de l'original el 2023-04-06. [Consulta: 10 gener 2021].
* ↑ El mundo. «El árbitro José Luis González, pregonero de la Encina 2011». [Consulta: 22 juny 2013].
* ↑ Marca. «Partido ida Supercopa de España 2015», 14 d'agost de 2015.
* ↑ As. «Semifinal Supercopa de España 2020», 9 de gener de 2020.